હવે મહારાષ્ટ્ર અનામતની આગમાં ફસાયું છે. ગુજરાત, રાજસ્થાન, હરિયાણા અગાઉ અનામત આંદોલનનો ભોગ બની ચૂક્યાં છે. મરાઠા મોટાભાગે ખેતી સાથે સંકળાયેલા છે. ખેડૂતોની આત્મહત્યામાં પણ મોટાભાગના મરાઠા હોવાનો દાવો કરાય છે. આથી તેઓ અનામત માંગી રહ્યા છે. મહારાષ્ટ્રમાં મરાઠાની વસ્તી 33% જેટલી છે. રાજ્યની 80 બેઠકો પર મરાઠાનું વર્ચસ્વ છે. આથી દરેક પક્ષ માટે આ સમુદાય મહત્ત્વનો છે. ભાજપને પરંપરાગત રીતે મરાઠા મત નથી મળતા. મરાઠા મોટાભાગે એનસીપી, કૉંગ્રેસ કે શિવસેનાને મત આપે છે. બીજું એક કારણ પણ એવું છે કે મહારાષ્ટ્રમાં બ્રાહ્મણ મુખ્યમંત્રી ફડણવીસ છે. આથી કેટલાક મરાઠા નેતાઓને તે પસંદ નથી, એટલે આંદોલનને વેગ મળ્યાનું કહેવાય છે.